text: Der bliver nyvalg i Sydslesvig før tiden
  30 august 2010 kl. 11.31
  Delstatsregeringen i Sydslesvig med det danske mindretal får lov at sidde, men der skal være nyvalg før tiden, fordi valgloven i delstaten er grundlovsstridig.
  Forfatningsdomstolen i Slesvig har mandag afgjort, at der skal udskrives nyvalg i den nordtyske delstat Slesvig-Holsten med det store danske mindretal senest i efteråret 2012.
  Det er to år inden den nuværende parlamentsperiode udløber, skriver netavisen nordschleswiger.dk.
  
  Valg i 2012
  Forfatningsdommerne har givet klagerne ret i, at valgloven i Slesvig-Holsten er grundlovsstridig og derfor pålagt parlamentet en ændring inden maj 2011.
  Det betyder, at den nuværende regering bestående af de Konservative fra CDU og de Liberale fra FDP, som kun råder over et enkelt mandats flertal, kan forsætte til nyvalget kommer.
  Oppositionspartierne i landdagen i Kiel - deriblandt ogsådet danske mindretals parti SSW - havde indbragt en klage, som skulle annullere valgresultatet fra sidste år.
  Klagen blev begrundet med, at regeringen fik et flertal på et mandat, selvom oppositionspartierne samlet havde ca. 30.000 flere stemmer end de to regeringspartier.
   
  Det er grundlovsstridigt, mente dommerne, men lader altså den nuværende borgerlige regering fortsætte indtil 2012
  